ਜੇਰੇਮੀ ਰੇਨਰ
ਜੇਰੇਮੀ ਲੀ ਰੇਨਰ (ਜਨਮ 7 ਜਨਵਰੀ, 1971) ਇੱਕ ਅਮਰੀਕੀ ਅਦਾਕਾਰ ਹੈ। ਉਸਨੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਦਹਮਰ (2002) ਅਤੇ ਨੀਓ ਨੇਡ (2005) ਵਰਗੀਆਂ ਸੁਤੰਤਰ ਫਿਲਮਾਂ ਰਾਹੀਂ ਕੀਤੀ। ਜੇਰੇਮੀ ਨੇ ਵੱਡੀਆਂ ਫਿਲਮਾਂ, ਜਿਵੇਂ ਕਿ ਸਵੈਟ (2003) ਅਤੇ 28 ਵੀਕ ਲੇਟਰ (2007) ਵਿੱਚ ਸਹਾਇਕ ਭੂਮਿਕਾਵਾਂ ਪ੍ਰਾਪਤ ਕੀਤੀਆਂ। ਜੇਰੇਮੀ ਨੂੰ ਦਿ ਹਰਟ ਲਾਕਰ (2008) ਵਿੱਚ ਆਪਣੀ ਕਾਰਗੁਜ਼ਾਰੀ ਲਈ ਅਕਾਦਮੀ ਅਵਾਰਡ ਲਈ ਸਰਬੋਤਮ ਅਭਿਨੇਤਾ ਅਤੇ ਦਿ ਟਾਊਨ (2010) ਵਿੱਚ ਉਸ ਦੇ ਪ੍ਰਦਰਸ਼ਨ ਲਈ ਸਰਬੋਤਮ ਸਹਾਇਕ ਅਦਾਕਾਰ ਲਈ ਅਕੈਡਮੀ ਅਵਾਰਡ ਲਈ ਨਾਮਜ਼ਦ ਕੀਤਾ ਗਿਆ ਸੀ। ਉਸ ਦੀਆਂ ਫਿਲਮਾਂ ਨੇ ਉੱਤਰੀ ਅਮਰੀਕਾ ਵਿੱਚ 3.5 ਬਿਲੀਅਨ ਡਾਲਰ ਅਤੇ ਦੁਨੀਆ ਭਰ ਵਿੱਚ 9.8 ਬਿਲੀਅਨ ਡਾਲਰ ਦੀ ਕਮਾਈ ਕੀਤੀ ਹੈ, ਜਿਸ ਨਾਲ ਉਹ ਹੁਣ ਤਕ ਦੇ ਸਭ ਤੋਂ ਵੱਧ ਕਮਾਈ ਕਰਨ ਵਾਲੇ ਬਾਕਸ-ਆਫਿਸ ਸਿਤਾਰਿਆਂ ਵਿਚੋਂ ਇੱਕ ਬਣ ਗਿਆ ਹੈ। ਜੇਰੇਮੀ ਮਾਰਵਲ ਸਿਨੇਮੈਟਿਕ ਯੂਨੀਵਰਸ ਦੀਆਂ ਫਿਲਮਾਂ ਥੋਰ (2011), ਅਵੈਂਜਰਸ (2012), ਅਵੈਂਜਰਸ: ਏਜ ਆਫ ਅਲਟਰਾਨ (2015), ਕੈਪਟਨ ਅਮਰੀਕਾ: ਸਿਵਲ ਵਾਰ (2016) ਅਤੇ ਐਵੇਂਜ਼ਰਸ: ਐਂਡਗੇਮ (2019) ਵਿੱਚ ਹਾਕਆਈ ਦੀ ਭੂਮਿਕਾ ਲਈ ਸਭ ਤੋਂ ਵੱਧ ਜਾਣਿਆ ਜਾਂਦਾ ਹੈ। ਉਹ ਮਿਸ਼ਨ: ਇੰਪੋਸੀਬਲ - ਗੋਸਟ ਪ੍ਰੋਟੋਕੋਲ (2011), ਦਿ ਬੌਰਨ ਲੀਗੇਸੀ (2012), ਹੈਂਸਲ ਅਤੇ ਗ੍ਰੇਟਲ: ਵਿੱਚ ਹੰਟਰਜ਼ (2013), ਅਮੈਰੀਕਨ ਹਸਲ (2013), ਮਿਸ਼ਨ: ਇੰਪੋਸੀਬਲ - ਰੋਗ ਨੇਸ਼ਨ (2015), ਅਤੇ ਅਰਾਈਵਲ ਵਿੱਚ ਵੀ ਨਜ਼ਰ ਆਇਆ ਸੀ। ਜੇਰੇਮੀ ਇੱਕ ਰੌਕ ਸੰਗੀਤਕਾਰ ਵੀ ਹੈ।